Brightest Blue

Brightest Blue (בעברית: הכחול הבהיר ביותר) הוא אלבום האולפן הרביעי של הזמרת-יוצרת האנגלייה אלי גולדינג. האלבום יצא לאור ב-17 ביולי 2020, על ידי חברת התקליטים פולידור רקורדס. מתוך האלבום יצאו שמונה סינגלים ביניהם: "Worry About Me" ו-"Power". בינואר 2017 הכריזה גולדינג על תחילת העבודה על אלבום האולפן הבא שלה, ובאפריל הודיעה ברשתות החברתיות כי החלה לעבוד עם המפיק בלאדפופ. באותו החודש שיתפה פעולה עם קייגו בשיר "First Time". ב-24 באוקטובר 2018 הוציאה את הסינגל "Close to Me", בו התארחו דיפלו וסוואה לי. לאחר מכן, חשפה בריאיון למגזין הגרדיאן כי השיר נכתב על ידה, ודיברה על שלושה שירים חדשים שהקליטה: "Flux",‏ "Love I'm Given" ו-"Electricity". ביולי 2019, פרסמה גולדינג כי השירים הבאים שתוציא הם "Woman I Am" ו-"Start"‏. בנובמבר הוציאה גרסה מחודשת לשיר "River" של ג'וני מיטשל. השיר הגיע למקום הראשון במצעד הסינגלים הבריטי והפך לשיר השלישי שלה שהגיע להישג זה. ב-13 במרץ 2020 הוציאה את הסינגל "Worry About Me", בו התארח בלאקבר. באותו החודש, התארחה בראיון ששודר בתחנת הרדיו Heart, בו היא הצהירה כי "האלבום יחולק לשני חלקים" וכי היא תנגן בו קטעים של בס, גיטרה ופסנתר. במהלך ריאיון בתוכנית "לייט לייט שואו"(אנ') של ג'יימס קורדן, שיתפה כי האלבום יתאר שני צדדים שלה; הצד הראשון יכלול שירים שנכתבו על ידה ואילו השני יציג את האלטר אגו שלה ויכיל שירים שהוציאה משנת 2018 ועד שנת 2020. ב-21 במאי, הוציאה את הסינגל "Power", אשר את הקליפ שלו צילמה בביתה, במהלך מגפת הקורונה. ב-27 במאי 2020, הכריזה גולדינג ברשתות החברתיות את שמו של האלבום: "Brightest Blue". כמו כן, חשפה את תאריך צאתו ואת רשימת הרצועות שלו. כבר באותו היום הפכה אותו לזמין לרכישה מוקדמת ברשתות הזרמות המדיה השונות. החלק הראשון של האלבום נקרא "Brightest Blue" והוא כולל 13 רצועות, ואילו החלק השני נקרא "EG.0" והוא כולל את הסינגלים "Close to Me", ‏"Hate Me" ו-"Worry About Me" שיצאו בעבר, ושתי רצועות חדשות. כדי לקדם את האלבום, גולדינג תצא ב-28 באפריל 2021, לסיבוב ההופעות הרביעי שלה, "Brightest Blue Tour", באירופה. האלבום עצמו מגיע בשני חלקים. מידע על האלבום Brightest Blue באתר MusicBrainz מידע על האלבום Brightest Blue באתר AllMusic האלבום Brightest Blue באתר Discogs האלבום Brightest Blue באתר ספוטיפיי האלבום Brightest Blue באתר דיזר האלבום Brightest Blue באתר אפל מיוזיק האלבום Brightest Blue באתר Last.fm האלבום Brightest Blue באתר סאונדקלאוד האלבום Brightest Blue באתר טיידל האלבום Brightest Blue באתר יוטיוב ג'וני קופר, מקס קוק, דיפלו, ג'ייסון אביגן, פורסט סוורדס, איליה סלמנזאדה, ג'ו קירנס, המונסטרס & סטריינג'רז, אוסקר יירס, ג'יימי סקוט, סטארסמית', אלי טפלין, אנדרו וואט, פטריק וימברלי Ellie Goulding by Brightest Blue, Genius (באנגלית) "Ellie Goulding plans to drop new music when she gets the urge, music-news Summer 17 @elliegoulding, instagram "Listen to Kygo and Ellie Goulding's New Collaboration, "First Time, youredm Ellie Goulding Teases 'Close To Me' Collaboration With Diplo and Swae Lee, billboard Ellie Goulding: 'I'm finally myself again', theguardian Louise Gannon, ‏Ellie Goulding on swearing off men - and then finding The One, The Telegraph, 20 July 2019 Ellie Goulding scores her third UK Number 1 single with River, officialcharts Ellie Goulding reveals her new album will be split into two parts - classically influenced and her "alter ego" pop songs, officialcharts Ellie Goulding: Worry About Me, youtube Ellie Goulding unveils details of new double album, officialcharts Ellie Goulding Details New Album Brightest Blue, pitchfork Talking Heads, True Stories, Album, BPI (באנגלית) Ellie Goulding Brightest Blue, allmusic (באנגלית) Brightest Blue Ellie Goulding, apple (באנגלית) ブライテスト・ブルー　[CD], universal (באנגלית)